|  |  |  |
| --- | --- | --- |
| Ахмет Байтұрсынұлы атындағыҚостанай өңірлік университеті» КеАҚ**АНЫҚТАМА**Ғылыми кеңес отырысына27.10.2023 ж. Қостанай қаласы |  | НАО «Костанайский региональный университет имени Ахмет Байтурсынұлы»**СПРАВКА** на заседание Ученого совета27.10.2023 г. город Костанай |

**Жатақханалардың 2023-2024 оқу жылына дайындығы туралы**

Студенттер үйлеріне тіркелу «Platonus» автоматтандырылған ақпараттық жүйесі арқылы жүзеге асырылды. Барлығы 1696 өтінім берілді. Оның ішінде 667 өтініш қайта тапсыру немесе қажетті құжаттардың бірінің болмауына байланысты жойылды.

Білім беру ұйымдарының жатақханаларында орындарды бөлу қағидаларына сәйкес (Қазақстан Республикасы Ғылым және жоғары білім министрінің 2022 жылғы 30 желтоқсандағы №219 бұйрығы. Қазақстан Республикасының Әділет министрлігінде 2023 жылғы 4 қаңтардағы №31540 тіркелген), бірінші кезекте әлеуметтік санаттағы студенттер (ата-анасынан айырылан, мүмкіндігі шектеулі балалар), 1 курс грант иегерлері, одан кейін әлеуметтік санаттағы жоғары курс студенттері, шалғай өңірлерден келген грант иегерлері орналастырылды.

Биыл 4 курс студенттеріне жеке жатақханалардан орын берілді: Қостанай әлеуметтік техникалық колледж жатақханасы (Пушкин көшесі, 140), Студенттер үйі (Дзержинский көшесі, 25), Студенттер үйі (Полевая көшесі, 7), Қостанай индустриалды педагогикалық колледжінің жатақханасы (Абай даңғылы, 33).

Студенттер үйінде тұрып жатқан студенттерге жастар саясаты мәселелері басқармасы тұру ережелері мен белгіленген санитарлық нормалардың сақталуын қамтамасыз ету бойынша кездесулер өткізілді. Сондай-ақ Студенттер үйінің төрағасы мен старосталар сайлауы өтті. Психологпен бірлесе отырып, 1 курс студенттерін оқу үрдісінің жағдайына, Студенттер үйінде тұруға бейімдеу, өмірге оң көзқарас пен ұжымдық рух құру бойынша тренингтер ұйымдастырылды.

Қазіргі уақытта Студенттер үйлерінде барлығы 1054 студент тұрады. Оның ішінде 420 студент №1 Студенттер үйіне, 314 студент №2 Студенттер үйіне және 320 студент №3 Студенттер үйіне орналастырылды.

Оқу жылының басынан Студенттер үйлерінде барлығы 40 әлеуметтік санаттағы студенттер (ата-анасынан айырылан, мүмкіндігі шектеулі балалар) тұрып жатыр. 35 ата-анасынан айырылан бала, 5 мүмкіндігі шектеулі. Топ кураторлары, декан орынбасарлары мен директордың тәрбие ісі жөніндегі орынбасарлары, жастар ісі бөлімі олармен байланыста. Сондай-ақ күнделікті өмірге қатысты немесе оқу үдерісіне қатысты сұрақтары болса, жедел шешу үшін кураторларға, эдвайзерлерге және декан орынбасарларына хабарласуға болатыны хабарланады.

Тұрғын үй-жайлардың тазалығын сақтау, тұру ережелерінің сақталуын қамтамасыз ету үшін апта сайынғы тексерулер жүргізіледі. Қыркүйек айынан бастап 11 студент тексеріс арқылы жатақханадан шығарылды.

Сондай-ақ студенттердің жұмыс істеуі, атап айтқанда, түнгі уақытта келулері өзекті мәселе. Студенттер үйінде тұратын студенттерге кешкі және түнгі уақытта жұмыс істеуге тыйым салынғандықтан, мұнда алдын алу жұмыстары белсенді жүргізілуде.

2023 жылы Студенттер үйлеріне тұрмыстық техника, **2 141 294** теңгеге 10 дана «Самсунг» кір жуғыш машиналары, 9 дана «Бирюса» мұздатқыштары **1 713 600** теңгеге сатып алынды.

Қосымша төсек-орын жабдықтары: жастық – 1000 дана, көрпе – 600 дана, төсек жапқыш – 550 дана, матрац – 500 дана жалпы сомасы **9 136 880** теңге сатып алынды.

№1 Студенттер үйінің кіреберіс алаңына, 2-5 қабаттардағы бөлмелерге ағымдағы жөндеу жұмыстары жүргізілді, есік блоктары жартылай ауыстырылды, 80 бөлмеде жиһаздар ауыстырылды, ауыстыру жұмыстары жалғасуда.

№3 Студенттер үйінің бөлмелерінде ағымдағы жөндеу жұмыстары жүргізілуде.

№1 Студенттер үйінің дәліздерінің линолеумын ауыстыру, №2, №3 Студенттер үйінің бөлмелеріне ағымдағы жөндеу жұмыстарын жүргізу, пластикалық терезелерді жөндеу жоспарлануда.

2024 жылы электр плиталарын, қосымша мұздатқыштарды, есік блоктарын сатып алу жоспарда.

Жалпы, Студенттер үйлерінде студенттерге тұруға жағдай жасалған.

**Ұсыныстар**

1. Тұру ережелері мен санитарлық-эпидемиологиялық нормалардың сақталуына бақылауды күшейту.

2. Жатақханада тұратын студенттердің жұмысқа орналасуына жол бермеу мақсатында түсіндіру жұмыстарын жалғастыру.

3. Қостанай қаласындағы жатақханалардан қосымша орындар алуды қарастыру.

**Әлеуметтік-тәрбие жұмыстар**

**жөніндегі проректор Н.Темірбеков**